open-index/open-wikipedia-markdown huggingface dataset:
אפילפסיה כללית

**אפילפסיה כללית** הידועה גם כ**אפילפסיה כללית ראשונית** או **אפילפסיה אידיופתית** היא סוג של אפילפסיה המאופיינת על ידי פרכוסים כלליים בלא סיבה נראית לעין. **פרכוסים כלליים**, בניגוד לפרכוסים חלקיים הם סוג של התקפים שמשבשים את ההכרה ומפריעים לפעילות החשמלית של כל המוח או חלק נרחב ממנו. ניתן לראות זאת באלקטרואנצפלוגרם, EEG.
אפילפסיה כללית היא ראשונית כשהאפילפסיה מאובחנת  כמצב המקורי עצמו, בניגוד לאפילפסיה משנית שמתרחשת כסימפטום של מצב מאובחן ידוע.

## איך היא מתבטאת

פרכוסים כלליים יכולים להיות או מסוג התקף ניתוק, התקף מיוקלוני, התקפים קלוניים, פרכוס טוני-קלוני או התקף א-טוני.
פרכוסים כלליים מתרחשים בסינדרומים שונים של פרכוסים כולל: אפילפסיה מיוקלונית, עוויתות תורשתיות של יילודים, התקפי ניתוק, אינפנטיל ספאזם (תסמונת וסט), אפילפסיה מיוקלונית של גיל הנעורים ותסמונת לנוקס-גסטו

## פרוגנוזה

רוב סוגי האפילפסיה הכללית מתחילים בילדות. בעוד שיש חולים שנרפאים מן האפילפסיה בהגיעם לגיל ההתבגרות ולא נזקקים יותר לתרופות, הרי אצל אחרים היא נשארת לכל החיים ולכן הם נזקקים לטיפול רפואי במשך כל החיים ולהשגחה.

## טיפול
הטיפולים באפילפסיה כללית כוללים סוגים שונים של תרופות. תרופות בהן משתמשים הן:
* קארבאמזפין (טגרטול)  
*אוקסקארבאזפין (טרילפטל)
*למוטריג'ין (למיקטל)  
*לבטיראצטם (קפרה)  
*פניטואין (אפנוטין)
*טופירמאט (טופמקס)  
*ולפוראט (דפלפט)

## הערות שוליים

קטגוריה:אפילפסיה
גל כדורי

שמאל|ממוזער|250px|גל כדורי
**גל כדורי** הוא גל בעל חזית גל בצורת שפת כדור בשלושה ממדים. דוגמאות לגלים כדוריים הן השדה האלקטרומגנטי של מקור אור נקודתי ושל משדר איזוטרופי קטן, או תוצאת עקיפה בפגיעת גל מישורי במחסום בעל מיפתח נקודתי.

גל כדורי מקיים את משוואת הגלים, שבקואורדינטות כדוריות ניתנת לכתיבה כך:
:\frac{\partial^2}{\partial r^2} y(\vec{r},t) + \frac{2}{r} \frac{\partial}{\partial r}y(\vec{r},t) = \frac{1}{v^2} \frac{\partial^2 }{\partial t^2} y(\vec{r},t)
כאשר \vec{r} וקטור ההעתק, r=|\vec{r}| הגודל שלו, t הזמן ו-v מהירות הפאזה.

הפתרון היסודי של המשוואה הוא:
:y(\vec{r},t) = \frac{Ae^{i(kr - \omega t)}}{r} \,
כאשר A קבוע, i היחידה המדומה, \omega התדירות הזוויתית של הפתרון ו-k נקרא מספר הגל והוא מקיים: \ \omega = vk.
בכל רגע נתון, חזית הגל - המשטח שווה המופע שעל פניו \ y(\vec{r}) קבוע, הוא המקום הגאומטרי בעל r קבוע - שפת כדור. המשטחים שווי המופע נעים בזמן במהירות קבועהv ובכיוון הרדיאלי. ערך הגל, הבוקע מראשית הצירים, הולך וקטן ככל שמתרחקים מהראשית.

מאחר שמשוואת הגלים היא הומוגנית, גם צירוף ליניארי של פתרונות בעלי תדירויות זוויתיות שונות ומשרעת שתלויה בתדירות הזוויתית הוא פתרון. הפתרון הפשוט ביותר הוא גל סינוסי כדורי המתואר על ידי:
:y(r,t) = \frac{A}{r} \sin(kr - \omega t)
גל כזה יכול לתאר מקור אור מונוכרומטי נקודתי, אנטנה קטנה המשדרת בתדירות קבועה או רמקול קטן המשדר גל קול בגובה קבוע. גלים כאלה בוקעים מאזור קטן במרחב, מתפזרים לכל הכיוונים במידה שווה ועוצמתם קטנה ככל שמתרחקים מהמקור.

פתרון נוסף למשוואה הוא גל כדורי המתכנס לנקודה, המתואר על ידי:
:y(\vec{r},t) = \frac{Ae^{i(-kr - \omega t)}}{r} \,
דוגמה לגל כזה הוא גל מישורי הפוגע בעדשה מרכזת וכתוצאה מכך מתכנס למוקד העדשה.

פתרון נפוץ למשוואת הגלים של גל כדורי הוא פונקציית בסל

קטגוריה:ערכים שבהם תבנית בריטניקה אינה מתאימה
קטגוריה:גלים
מקס רייס

**מקס וַלטר רַיְיס** (Max Reis; 18 באוקטובר 1927 – 28 בספטמבר 2014) היה כימאי ישראלי, נשיא הטכניון בשנים 1986–1990.

## ביוגרפיה
רייס נולד בברלין, בירת גרמניה.

בעל תואר דוקטור בהנדסה כימית מהאימפריאל קולג' בלונדון ובוגר תוכנית מנהלים של אוניברסיטת הרווארד.

עלה לישראל ב-1956. נישא ב-1958 למיכל גורן-גורוחובסקי, ואב לשני בנים.
לאחר פטירת אשתו, נישא ב-1996 לעיתונאית מירה אברך.

היה חבר הוועדה לאנרגיה אטומית ושימש סגן נשיא חברת כימיקלים לישראל. שימש משנת 1995 כיו"ר דירקטוריון חברת דגם מערכות לפיתוח תוכנות לימוד ואימון ממוחשבות. כיהן כדירקטור בחברות שונות, בהן יכין-חק"ל, טבע תעשיות פרמצבטיות ובנק אגוד, וכיו"ר ועדת השקעות בדירקטוריון בתי הזיקוק בחיפה.

בשנים 1986–1990 היה נשיא הטכניון.

החזיק באזרחות ישראלית ובריטית.

## קישורים חיצוניים
* דיוקנו, באתר הטכניון

## הערות שוליים

קטגוריה:כימאים ישראלים
קטגוריה:נשיאי הטכניון
קטגוריה:בוגרי אימפריאל קולג'
קטגוריה:חברי הוועדה לאנרגיה אטומית
קטגוריה:דירקטורים ישראלים
קטגוריה:עולים בשנות ה-1950
קטגוריה:ישראלים ילידי גרמניה
קטגוריה:אישים הקבורים בעינת
קטגוריה:ישראלים שנולדו ב-1927
קטגוריה:ישראלים שנפטרו ב-2014
אלכס קינן

**אלכסנדר** (**אלכס**) **קינן** (במקור **קוֹצְנוֹק**) (18 בפברואר 1921 – 7 במאי 2012) היה מיקרוביולוג ישראלי, ממייסדי המכון למחקר ביולוגי בישראל.

## ביוגרפיה
אלכסנדר קוצנוק נולד ב-1921 בקייב שבאוקראינה לאפרים קוצנוק (1883–1963), תעשיין, איש ביטוח ופעיל ציוני, ולרחל לבית דוּנִיץ. בשנת 1930 הגיע לארץ ישראל. למד בגימנסיה הרצליה ובגיל 15 הצטרף ל"הגנה". הוא החל ללמוד באוניברסיטה העברית בירושלים, ובסוף שנת הלימודים כבר קורס מפקדי מחלקות בכפר מנחם. לאחר הקורס מונה לסגנו של אפרים קצ'לסקי, שהיה מפקד פלוגת חי"ש בירושלים.

בשנת 1945 קיבל תואר מוסמך במיקרוביולוגיה מהאוניברסיטה העברית. ב-1950 קיבל תואר דוקטור מהאוניברסיטה העברית, על עבודה, בהדרכת ד"ר מנפרד אשנר, בנושא "מחקרים ביולוגיים וביוכימיים ב-*[[Clostridium botulinum]]*), ובמקביל שירת במחלקה המדעית של "ההגנה". בשנת 1948, עם הקמת צה"ל, עבר לחיל המדע, שם עמד בראש המחלקה לביולוגיה. במהלך מלחמת העצמאות, מחלקה זו הכינה את הרעלים למבצע "שלח לחמך", שמטרתו הייתה להרעיל בארות מים ולהפיץ מחלות בקרב האוכלוסייה הערבית, צבא מצרים והלגיון הירדני. בשנת 1952 היה ממייסדי המכון למחקר ביולוגי בנס ציונה ומנהלו הראשון. שימש מנהל מדעי ראשי של המכון ומנהל המחלקה במכון לבקטריולוגיה.

בשנת 1964 מונה ליו"ר המועצה הלאומית למחקר ולפיתוח. בשנת 1967 מונה לראש המכון למדעי החיים על שם אלכסנדר סילברמן באוניברסיטה העברית. בתקופה זו היה גם חבר הוועדה לאנרגיה אטומית. עד פרישתו לגמלאות בשנת 1990 היה חבר סגל האוניברסיטה העברית, משנת 1977 כפרופסור מן המניין. הוא השתתף בקידום ההשכלה הגבוהה. בשנות השישים היה חבר בוועדה ציבורית לחינוך גבוה, בתחילת המאה ה-21 מונה ליו"ר ועדת ההיגוי לנושא מחקר ביוטכנולוגי בעידן הטרור, ובשנת 2011 היה יועץ לנשיאת האקדמיה הלאומית הישראלית למדעים.

בשנת 2006 זכה בפרס בובליק.

ב-1945 נישא למלכה בן-צבי. אב לעירית ודַרְיה. דודתו, אחות אביו, הייתה המו"לית ברכה פלאי (קוצנוק). נפטר ב-7 במאי 2022 בגיל 91, והובא למנוחות בבית העלמין בקיבוץ עינת .

## קישורים חיצוניים

* 

## הערות שוליים

קטגוריה:אנשי העלייה הרביעית
קטגוריה:לוחמי ההגנה
קטגוריה:מדעני חיל המדע
קטגוריה:מיקרוביולוגים ישראלים
קטגוריה:בוגרי גימנסיה הרצליה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי החיים
קטגוריה:סגל המכון למחקר ביולוגי בישראל
קטגוריה:חברי הוועדה לאנרגיה אטומית
קטגוריה:זוכי פרס בובליק
קטגוריה:אישים הקבורים בעינת
קטגוריה:ישראלים שנולדו ב-1921
קטגוריה:ישראלים שנפטרו ב-2012
אביגדור ברתל

**אביגדור בָּרְתֵל** (במקור **בֶּרְגֶר**) (7 באוגוסט 1914 - 10 בפברואר 2007) היה מהנדס ישראלי ומנהל בתי הזיקוק בחיפה.

## ביוגרפיה

ברתל נולד למשפחת ברגר בחרקוב שבאוקראינה, אחיה הצעיר של האמנית ג'ניה ברגר. בשנת 1925 עלה עם משפחתו לארץ ישראל ולמד בגימנסיה הרצליה בתל אביב. בתום לימודיו יצא לאנגליה ולמד הנדסה בלונדון. בשנת 1936 החל לעבוד במחלקה לעבודות ציבוריות של ממשלת המנדט ועסק בסלילת כבישים ובבניין.

עם קום המדינה נקלט בשורות מע"צ והיה מהנדס מחוז הצפון. בשנת 1952 מונה למנהל מע"צ ובשבע שנותיו בתפקיד לקח חלק בהקמת אשדוד, קריית גת וקריית שמונה. בשנת 1959 נענה להזמנה להתמנות למנהל הראשון של בתי הזיקוק בחיפה ולקח חלק בהרחבת הפעילות ובהקמת בתי הזיקוק באשדוד ובשנת 1962 עבר לשמש מנהל חברת הבת החדשה, המפעלים הפטרוכימיים בחיפה.

בשנות השישים התמנה לחבר הוועדה לאנרגיה אטומית. היה יו"ר ועדה ממשלתית בין-משרדית שהקימו משרד התחבורה ומשרד המסחר והתעשייה לבחינת ייצור רכב, חלקיו וייבואם שהגישה מסקנות בשנת 1965. בשנת 1972 מונה על ידי ראש הממשלה גולדה מאיר לחבר בוועדת החקירה לנסיבות הטבח בכפר האולימפי במינכן.

באמצע שנות השבעים עבר מהנהלת בתי הזיקוק לראשות דירקטוריון החברה ועמד בראשו עד 1984.

היה נשוי לחנה לבית אהרונסון עד למותה ב-1993 ואב לשניים. זכה בתואר יקיר העיר חיפה וב-1984 באות "יקיר התעשייה" בתחום הכימיה.

## קישורים חיצוניים
* 

קטגוריה:מהנדסים ישראלים
קטגוריה:ישראלים ילידי אוקראינה
קטגוריה:בוגרי גימנסיה הרצליה
קטגוריה:בוגרי אוניברסיטאות ומכללות בממלכה המאוחדת
קטגוריה:מנכ"לי חברות ממשלתיות בישראל
קטגוריה:יקירי חיפה
קטגוריה:אנשי העלייה הרביעית
קטגוריה:חברי הוועדה לאנרגיה אטומית
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1914
קטגוריה:ישראלים שנפטרו ב-2007
קלאו זהוב

**קלאו זהוב** (שם מדעי: *Aceros plicatus* או *Rhyticeros plicatus*) הוא מין במשפחת הקלאוניים. הוא בין המינים הכי גדולים במשפחה.
## מאפיינים
הקלאו הזהוב נפוץ ביערות באיי שלמה, מאלוקו ובגינאה החדשה, באזורים עד לכ-1,500 מטר מעל פני הים.

קלאו זהוב הוא בין המינים הגדולים ביותר במשפחה. אורך הקלאו עד 91 ס"מ. יש הבדל רב בין הזכר לנקבה.
צבע הגוף של הזכר שחור, וצבע זנבו חום בהיר. הצוואר בצבע זהבהב-כתום וצבע הסנטר לבן. העין בצבע ורוד, ומסביבה יש עיגול כחול. המקור בצבע חום-צהבהב, וליד העין יש כתם שחור גדול. לעומתו צבע גופה של הנקבה שחור, וצבע זנבה חום כהה יחסית. הצוואר בצבע שחור והסנטר בצבע לבן. העין בצבע חום, ומסביבה יש עיגולים כחולים-לבנים. המקור בצבע כתום.

הקלאויים בונים את קיניהם גבוה על העץ ביער הגשם, בגובה של 18-30 מ'. בעת הדגירה, נכלאת נקבת הקלאו בקן שבו רק פתח קטן המיועד להעברת מזון. התנהגות זו מגוננת על הביצים והגוזלים מפני טורפים, נחשים וכדומה.

## גלריה

קובץ:Rhyticeros plicatus -Glen Oak Zoo-8a.jpg|ראשו של הזכר
קובץ:Rhyticeros plicatus -Diergaarde Blijdorp -Netherlands-8a.jpg|זכר
קובץ:Rhyticeros plicatus -Warsaw Zoo, Poland -male-8a.jpg|עוד תמונה של זכר
קובץ:Hornbillfemale39.jpg|נקבת קלאו זהוב

## קישורים חיצוניים

## הערות שוליים

קטגוריה:טקסונים שתוארו בידי יוהאן ריינהולד פורסטר
זהוב
קטגוריה:איי מאלוקו: עופות
קטגוריה:פפואה גינאה החדשה: עופות
קטגוריה:איי שלמה: עופות
קטגוריה:בעלי חיים שתוארו ב-1781
קטגוריה:עופות יערות הגשם של אוקיאניה
אלסטין

ימין|ממוזער|אלסטין מתוח המופק מאבי העורקים של שור
**אלסטין** הוא חלבון מבני ברקמת החיבור בעל תכונות אלסטיות, המאפשרות לרקמה לחזור לצורתה המקורית לאחר מתיחה או התכווצות. הוא מרכיב מרכזי מבין שניים בסיבים האלסטיים שברקמת החיבור. אלסטין גם מאפשר נשיאת משקל ברקמותיהם של יונקים ואוגר אנרגיה מכנית ברקמות שבהן נמצא. דוגמה לתכונותיו האלסטיות של אלסטין היא נטייתו של העור לחזור למצבו המקורי לאחר צביטה או לחיצה. הגן המקודד לאלסטין באדם הוא ELN.

אלסטין הוא חלבון העשיר בחומצות אמינו הידרופוביות כגליצין ופרולין, אשר יוצרות אזורים הידרופוביים ניידים התחומים על ידי קשרים בין שיירי ליזין. הוא מורכב ממספר שרשראות של טרופואלסטין הקשורות ביניהן דרך חומצות הליזין בקשרי דזמוזין או איזודזמוזין. שרשראות אלו של טרופואלסטין בנויות מכ-830 חומצות אמינו, הערוכות בצורת סליל לא מסודר, ומשקלן הוא כ-65 קילודלטון.

אלסטין, כאמור, מצוי בעור, אך גם בעורקים הגדולים כאבי העורקים, שם הוא מסייע לדופן העורק לעמוד בלחץ הדם הגדול שבהם. כמו כן, אלסטין נמצא בריאות, ברצועות אלסטיות, בשלפוחית השתן ובסחוס אלסטי.

מוטציות בחלבון האלסטין נמצאו קשורות למספר מחלות כגון היצרות על-מסתמית של אבי העורקים ועור רופס, וכן לתסמונת מרפן ולנפחת.

## קישורים חיצוניים
* משה נחמני, פענוח מבנהו של החלבון אלסטין, הידען, 10 במרץ 2011

קטגוריה:חלבונים
קטגוריה:גנים בכרומוזום 7 באדם
נחל עיט

**נַחַל עַיִט** הוא אחד מיובליו הגדולים של נחל יהודיה. הנחל זורם לאורך כ-7 ק"מ, במרכז רמת הגולן ליד כביש 808 צפונית לגמלא. חלק גדול מהנחל הוא בערוץ עמוק, ובקטע זה נשפך "מפל עיט" אל קניון בזלת עמוק. לאורך הנחל קיימות בריכות רחצה רבות. בחלק מהנחל יש שביל שמותאם לנכים.
עם צמחיית הנחל נמנים חלבלוב מגובשש, תורמוס צר-עלים ונורית אסיה.

המפל בדרך כלל יבש בקיץ ורק טפטוף עדין זולג על פני הסלעים, בחורף ישנה זרימה משמעותית בנחל עיט ואשד מים שוצף יורד בנחל בזלת כמה עשרות מטרים ממזרח לכביש המפלים.

## גלריה

קובץ:Israel Hiking Map מצפה מפל עיט.jpeg|ממוזער|239x239 פיקסלים|מפל עיט בחורף גשום (שצולם ב 2.2.2024)מפל עיט
קובץ:PikiWiki Israel 30085 Geography of Israel.JPG|תופעת עמודי הבזלת במפל עיט
קובץ:Waterfall in Ayit River 2.jpg|מפל נוסף בנחל עיט, כ-200 מטרים מערבית למפל עיט


## לקריאה נוספת
* מפת סימון שבילים של החברה לסימון שבילי ישראל - מפה מס´ 1 - החרמון, הגולן ואצבע הגליל

## קישורים חיצוניים

* נחל עיט באתר "טבע ונופים בישראל"
* מסלול הליכה בנחל עיט, באתר "SYT"
* תמונות מנחל עיט ו"מפל עיט"
* 

עיט
1838 בארצות הברית

**[[1838]] ב[[ארצות הברית]]** הייתה השנה בה חגגה ארצות הברית 62 שנה מיום היווסדה.

## הנהגה
* הנשיא: מרטין ואן ביורן (המפלגה הדמוקרטית)
* סגן הנשיא: ריצ'רד ג'ונסון (המפלגה הדמוקרטית)

## אירועים בולטים

* 6 בינואר – סמואל מורס מדגים לראשונה בפומבי את הטלגרף.
* 26 במאי – מתחילה העברתם בכפייה של אידיאנים משבט הצ'רוקי לשמורות, תהליך אשר במהלכו נהרגו כ-4000 מאנשי שבט הצ'רוקי.
* 12 ביוני – נוסדה טריטוריית איווה.
* 4 בספטמבר – מתחילה העברתם בכפייה של 859 אידיאנים משבט הפוטאוואטומי לשמורות, תהליך אשר במהלכו נהרגו כ-40 מאנשי שבט הפוטאוואטומי.
* 27 באוקטובר – המושל של מיזורי מוציא צו המורה על הגירוש של כל המורמונים מהמדינה.

## נולדו

* 6 בפברואר – הרב ישראל מאיר הכהן, "החפץ חיים" (נפטר ב-1933) 
* 10 במאי – ג'ון וילקס בות', שחקן תיאטרון אמריקאי, רוצחו של אברהם לינקולן (נפטר ב-1865) 
* 8 באוקטובר – ג'ון היי, מזכיר המדינה של ארצות הברית (נפטר ב-1905) 

## נפטרו

[שמאל|ממוזער|120px|[ויליאם קלארק]]
* 1 בספטמבר – ויליאם קלארק מגלה ארצות אמריקני (נולד ב-1770)

## קישורים חיצוניים

*
1837 בארצות הברית

**[[1837]] ב[[ארצות הברית]]** הייתה השנה בה חגגה ארצות הברית 61 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית) עד 4 במרץ, מרטין ואן ביורן (המפלגה הדמוקרטית)
* סגן הנשיא: מרטין ואן ביורן (המפלגה הדמוקרטית) עד 4 במרץ, ריצ'רד ג'ונסון (המפלגה הדמוקרטית)

## אירועים בולטים

[שמאל|ממוזער|200px|26 בינואר: [מישיגן מצטרפת לארצות הברית בתור המדינה ה-26]]
* 26 בינואר – מישיגן מצטרפת לארצות הברית בתור המדינה ה-26
* 8 בפברואר – ריצ'רד ג'ונסון הופך לסגן הנשיא הראשון אשר נבחר על ידי הסנאט של ארצות הברית
* 4 במרץ – מרטין ואן ביורן מושבע לנשיאות ארצות הברית
* 28 בספטמבר – 9 באוקטובר - אחד מההוריקנים המאסיבים ביותר במאה ה-19 עובר ברחבי ארצות הברית תוך שהוא גורם לנזקים כבדים בערים רבות ולמותם של 105 אנשים.

## נולדו

* 18 במרץ – גרובר קליבלנד, נשיא ארצות הברית (נפטר ב-1908) 
* 27 במאי – ג'יימס באטלר היקוק, "ביל הפראי", אקדוחן אמריקאי במערב הפרוע (נפטר ב-1876) 
* 22 ביוני – פול מורפי, שחמטאי אמריקאי שנחשב בתקופתו כאמן השחמט הטוב ביותר בעולם (נפטר ב-1884)

## נפטרו

* 4 באוקטובר – אייזק וילבור, חבר בית הנבחרים של ארצות הברית, מושל רוד איילנד ונשיא בית המשפט העליון שלה (נולד ב-1763)

## קישורים חיצוניים

*
1836 בארצות הברית

**[[1836]] ב[[ארצות הברית]]** הייתה השנה בה חגגה ארצות הברית 60 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: מרטין ואן ביורן (המפלגה הדמוקרטית)

## אירועים בולטים

* 5 בינואר – דייווי קרוקט מגיע לטקסס.
* 3 בפברואר – המפלגה הוויגית מקיימת את הכנס הראשון שלה באולבני שבניו יורק.
* 23 בפברואר – קרב אלמו מתחיל בסן אנטוניו שבטקסס. 
* 2 במרץ – רפובליקת טקסס זוכה בעצמאות על פי הכרזת העצמאות של טקסס 
* 6 במרץ – קרב אלמו מסתיים בניצחון מקסיקני. 189 לוחמים טקסנים נהרגים בקרב מול 1,600 לוחמים מקסיקנים.
* 17 במרץ – טקסס מבטלת את סחר העבדים.
* 20 באפריל – טריטוריית ויסקונסין מפוצלת ממדינת מישיגן (טריטוריית ויסקונסין הורכבה מהאזורים בהם נמצאים כיום המדינות ויסקונסין, מינסוטה, איווה, דרום דקוטה וחלקה המזרחי של דקוטה הצפונית).
* 21 באפריל – מסתיימת מלחמת המהפכה הטקסנית בניצחון רפובליקת טקסס 
* 15 ביוני – ארקנסו הופכת למדינה ה-25 בארצות הברית 
* 5 בספטמבר – סם יוסטון נבחר כנשיא הראשון של רפובליקת טקסס 
* 7 בדצמבר – הבחירות לנשיאות ארצות הברית 1836: מרטין ואן ביורן מנצח בבחירות לנשיאות ארצות הברית


File:FalloftheAlamo.jpg|23 בפברואר - 6 במרץ: קרב אלמו
File:Map of USA AR.svg|15 ביוני: ארקנסו מצטרפת לארצות הברית בתור המדינה ה-25
File:ElectoralCollege1836.svg|7 בדצמבר: הבחירות לנשיאות ארצות הברית 1836: מרטין ואן ביורן מנצח בבחירות לנשיאות ארצות הברית


## נולדו

* 2 במרץ – ג'ון פוסטר, דיפלומט אמריקני ומזכיר המדינה של ארצות הברית (נפטר ב-1917) 
* 8 בנובמבר – מילטון בראדלי, ליתוגרף ויצרן משחקים אמריקאי (נפטר ב-1911) 

## נפטרו

[שמאל|ממוזער|150px|[דייווי קרוקט]]
* 6 במרץ – דייווי קרוקט, גיבור עם אמריקני מהמאה ה־19 (נולד ב-1786) 
* 23 במאי – אדוארד ליווינגסטון, פוליטיקאי אמריקני (נולד ב-1764) 
* 28 ביוני – ג'יימס מדיסון, הנשיא הרביעי של ארצות הברית (נולד ב-1751) 
* 14 בספטמבר – ארון בר, סגן נשיא ארצות הברית ה-3 (נולד ב-1756) 

## קישורים חיצוניים

*
1839 בארצות הברית

**[[1839]] ב[[ארצות הברית]]** הייתה השנה בה חגגה ארצות הברית 63 שנה מיום היווסדה.

## הנהגה
* הנשיא: מרטין ואן ביורן (המפלגה הדמוקרטית)
* סגן הנשיא: ריצ'רד ג'ונסון (המפלגה הדמוקרטית)

## אירועים בולטים

* 24 בפברואר – הממציא האמריקני ויליאם אוטיס מקבל פטנט על יעה הקיטור.
* 26 באוגוסט – ספינת העבדים "לה אמיסטאד" נלכדת מול חופי לונג איילנד בארצות הברית 
* 9 בספטמבר – מאות בניינים נחרבים בשריפה גדולה בעיר מובייל שבאלבמה.


File:Shovel1.jpg|24 בפברואר: ויליאם אוטיס מקבל פטנט על יעה הקיטור.
File:La Amistad (ship) restored.jpg|26 באוגוסט: ספינת העבדים "לה אמיסטאד" נלכדת מול חופי לונג איילנד


### לא מתוארך
* במהלך 1839 עבר בארצות הברית (בג'קסון, מיסיסיפי) חוק המדינה הראשון אשר התיר לנשים להחזיק ברכוש.

## נולדו

* 18 במרץ – גרובר קליבלנד, הנשיא ה-22 וה-24 של ארצות הברית (נפטר ב-1908) 
* 8 ביולי – ג'ון רוקפלר, קפיטליסט, מייסד חברת סטנדרד אויל (נפטר ב-1937) 
* 5 בדצמבר – ג'ורג' ארמסטרונג קסטר, מפקד בחיל הפרשים של צבא ארצות הברית (נהרג 1876)

## נפטרו

* 30 בדצמבר – אברהם ויליאמס, מושל מיזורי (נולד ב-1781)

## קישורים חיצוניים

*
אברהם סרוסי

**אברהם** (**רוברטו**) **סרוסי** (1921 – 2010) היה מנהל הקריה למחקר גרעיני.

## ביוגרפיה

סרוסי נולד באלכסנדריה שבמצרים ובצעירותו עבר לאורוגוואי, שם גדל והיה יושב ראש הסתדרות הנוער הציוני. בשנת 1951 עלה לישראל והתגייס לחיל המדע. בשנת 1957 החל לעבוד בקריה למחקר גרעיני ויצא להשתלמות ממושכת בצרפת, בסיומה ריכז את הקמת המעבדות בקריה. בשנת 1968 התמנה לסגן מנהל הקריה, ובשנת 1973 התמנה למנהלה השלישי, אחרי יוסף טוליפמן. באותן שנים כבר היה חבר הוועדה לאנרגיה אטומית.

בראש הקריה למחקר גרעיני עמד עד 1986, כאשר בשנות עבודתו האחרונות נענה לדרישות שירותי הביטחון והשאיר את מרדכי ואנונו לעבוד במקום לשם מעקב אחר פעולותיו. בשנת 1985 הסתיימה העסקתו של ואנונו ובתקופת פרישתו מהתפקיד ב-1986 נתגלו בציבור פרטים שחשף ואנונו על אודות הפעילות במקום.

בהיותו בגמלאות ייעץ סרוסי לוועדה לאנרגיה אטומית ויזם את הקמת החממה הטכנולוגית בפארק רותם.

בשנת 1997 היה שותף לרעיון הקמת פארק טכנולוגי בדרום הארץ.

היה נשוי ואב לשלושה.

קיבל על עבודתו את תואר יקיר התעשייה בנגב ותואר דוקטור לשם כבוד מאוניברסיטת בן-גוריון.

## קישורים חיצוניים
* (נקרולוג)

## הערות שוליים

קטגוריה:עולים בשנות ה-1950
קטגוריה:ישראלים ילידי מצרים
קטגוריה:מנהלי הקריה למחקר גרעיני – נגב
קטגוריה:חברי הוועדה לאנרגיה אטומית
קטגוריה:מקבלי תואר דוקטור לשם כבוד מאוניברסיטת בן-גוריון בנגב
חצי הכדור המזרחי

ממוזער|חצי הכדור המזרחי
**חצי הכדור המזרחי**, הקרוי גם **ההמיספירה המזרחית**, **חצי הכדור האוריינטלי** ו**ההמיספירה האוריינטלית** (באנגלית: **Eastern Hemisphere** ו-**Oriental Hemisphere**), הוא מונח גאוגרפי המתאר את חצי כדור הארץ הממוקם מזרחית למרידיאן הראשי (שחוצה את גריניץ', לונדון, הממלכה המאוחדת) ומערבית לקו אורך 180 (שחוצה בעיקר את האוקיינוס השקט). בנוסף, משתמשים במונח כדי להתייחס לאירואפרסיה ואוקיאניה, בניגוד לחצי הכדור המערבי, שכולל בעיקר את אמריקה הצפונית והדרומית. בנוסף, משתמשים לעיתים במונח זה בהקשר גאופוליטי ותרבותי כשם נרדף לעולם הישן.

## גאוגרפיה
העיגול הכמעט-מושלם (כדור הארץ הוא ספרואיד אובלי ששטוח יותר מסביב לקו המשווה) שתוחם את חצאי הכדור המזרחי והמערבי הוא מוסכמה מוחלטת ושרירותית, בניגוד לקו המשווה (קו דמיוני שמקיף את כדור הארץ, במרחק שווה מהקטבים שלו), שמחלק את כדור הארץ לחצי הכדור הדרומי וחצי הכדור הצפוני. המרידיאן הראשי בקו אורך 0° והאנטימרידיאן בקו אורך 180°, הם הגבולות המוסכמים, מאחר שהם מחלקים את קווי האורך המזרחיים ואת קווי האורך המערביים. המוסכמה הזו הוחלטה ב-1884, בוועידת המרידיאן הבין-לאומית שנערכה בוושינגטון די. סי., ושם אומצו הרעיונות של המהנדס הקנדי סאנדפורד פלמינג לזמן סטנדרטי. ההמיספרות שאושרו לא מקבילות ליבשות מדויקות. חלקים ממערב אירופה, מערב אפריקה, אוקיאניה, וצפון-מזרח רוסיה נמצאים בחצי הכדור המזרחי, כאשר הם מנותקים מהיבשות שיוצרות את אבן הבוחן לרוב המבנים הגאופוליטיים של "המזרח" ו"המערב".

המרכז של חצי הכדור המזרחי ממוקם באוקיינוס ההודי, בהצטלבות של קו המשווה וקו האורך 90° מזרח, 910 ק"מ מערבית לאינדונזיה, ברכס 90 מזרח. האדמה הקרובה ביותר היא האי סימלוואי ב-.

השטח היבשתי של חצי הכדור המזרחי הוא גדול יותר מכל השטח היבשתי של חצי הכדור המערבי והוא כולל מגוון גדול של בתי גידול.

## דמוגרפיה
82% מבני האדם (כ-6.29 מיליארד) חיים בחצי הכדור המזרחי, ו-18% (כ-1.38 מיליארד) בחצי הכדור המערבי.

## ראו גם
* מזרח אנטארקטיקה
* חצי הכדור המערבי

## קישורים חיצוניים

* 

## הערות שוליים

קטגוריה:המיספירות של כדור הארץ
קטגוריה:כדור הארץ
קטגוריה:מזרח
רב סמא בריה דרבא

**רב סמא בריה דרבא** היה אמורא ידוע בדור השביעי לאמוראי בבל.

אחרי פטירת רב רחומי בשנת תשס"ז למניין השטרות (ד'רט"ז 456), הוא מונה לשמש כראש ישיבת פומבדיתא, אותו כיסא עליו ישב אביו רבא (זהו אינו רבא שהיה כמה דורות קודם), עד פטירתו בשנת תשפ"ז למניין השטרות.

הוא מוזכר בתלמוד פעמיים בלבד, פעם אחת בהלכות כשרות. והפעם השנייה בדיני המשפט העברי.

## הערות שוליים

קטגוריה:משפחת רב יוסף בר חמא
קטגוריה:הדור השביעי לאמוראי בבל
אייר פראנס-KLM

200px|ממוזער|שמאל|סמליל החברה הקודם
[ממוזער|250px|[איירבוס A380 בשירות אייר פראנס]]
[ממוזער|250px|[איירבוס A330|איירבוס A330-200 בשירות KLM]]
[ממוזער|250px|[בואינג 400–747 בשירות מרטינאייר קרגו]]
[ממוזער|250px|[אברו 146 בשירות סיטי ג'ט]]
[ממוזער|250px|[אמבראר E-Jets|אמבראר E-190 בשירות KLM Cityhopper]]
[ממוזער|250px|[בואינג 737–800 בשירות טראנסאוויה]]
[ממוזער|250px|[אברו CRJ100ER בשירות בריט אייר]]
[ממוזער|250px|[בואינג 777 בשירות אייר פראנס]]
[ממוזער|250px|[איירבוס A320|איירבוס A320-200 בשירות אייר פראנס]]
**אייר פראנס-KLM** (באנגלית: **Air France-KLM**), היא חברת החזקות אירופאית. החברה הוקמה בשנת 2004 כתוצאה ממיזוג חברות התעופה אייר פראנס הצרפתית, ו-KLM ההולנדית. החברה היא החברה בעלת צי המטוסים הגדול באירופה עם למעלה מ-700 מטוסים. שווי השוק של החברה כ-4.3 מיליארד דולר (ספטמבר 2019).

החברה פועלת בעיקר מנמל התעופה שארל דה גול שבפריז ומנמל התעופה סכיפהול שבאמסטרדם. לחברה מועדון נוסע מתמיד בשם "Flying Blue".

## היסטוריה

אייר פראנס-KLM נוצרה כמיזוג חברות התעופה אייר פראנס הצרפתית, ו-KLM ההולנדית ב-5 במאי 2004. כתוצאה מהמיזוג ירד חלקה של הממשלה הצרפתית בחברת אייר פראנס מ-54.4% ל-44% בחברה הממוזגת, כשבהמשך הפחיתה את החזקה פעמים נוספות. בעת המיזוג, טסו החברות ל-225 יעדים בעולם.

בשנת 2009 טסו בחברה כ-71.3 מיליון נוסעים, וב-2014 טסו 87.3 מיליון נוסעים.

מאז היווסדה ועד 2018 הייתה חברת התעופה הגדולה באירופה.

## חברות בת

## צי המטוסים
נכון למאי 2011 היו בצי אייר פראנס 254 מטוסים, בצי KLM 116 מטוסים, בצי רז'יונל 49, ל-KLM cityhopper 48, לבריטאייר 45, לטראנסאוויה 44, לסיטיג'ט 39, ולמרטינאייר 19 מטוסים.

בסה"כ בצי החברות 728 מטוסים, מתוכם 25 מטוסי מטען.




## קישורים חיצוניים

* 
* מדיה וקבצים בנושא KLM באתר Airliners.net
* מדיה וקבצים בנושא אייר פראנס באתר Airliners.net

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סקאיי טים
קטגוריה:חברות תעופה צרפתיות
קטגוריה:חברות תעופה הולנדיות
קטגוריה:2004 בצרפת
קטגוריה:2004 בהולנד
1835 בארצות הברית

**[[1835]] ב[[ארצות הברית]]** הייתה השנה בה חגגה ארצות הברית 59 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: מרטין ואן ביורן (המפלגה הדמוקרטית)

## אירועים בולטים

* 30 בינואר – ריצ'רד לורנס מנסה להתנקש בחייו של הנשיא אנדרו ג'קסון, אך נכשל במה שהיה הניסיון הראשון להתנקש בחייו של נשיא בארצות הברית 
* 25 באוגוסט – העיתון "ניו יורק סאן" מפרסם את תרמית הירח הגדולה 
* 2 באוקטובר – פורצת המהפכה הטקסנית, מרידתם של התושבים הצפון אמריקאים בממשלת מקסיקו 
* 16 בדצמבר – השרפה הגדולה של ניו יורק הורסת חלקים נרחבים מהעיר 
* 19 בדצמבר – ארצות הברית מכירה בעצמאותה של הוואי


File:JacksonAssassinationAttempt.jpg|30 בינואר: ניסיון ההתנקשות הראשון בנשיא אמריקני.
File:The Great Fire of the City of New York Dec 16 1835.jpg|16 בדצמבר: השריפה הגדולה של ניו יורק


## נולדו

* 10 ביוני – רבקה לטימר פלטון, הסנאטורית האמריקאית הראשונה (נפטרה ב-1930) 
* 15 בספטמבר – ריצ'רד אולני, שר המשפטים ומזכיר המדינה של ארצות הברית (נפטר ב-1917) 
* 11 באוקטובר – תיאודור תומאס, מוזיקאי ומנצח אמריקאי (נפטר ב-1905) 
* 30 בנובמבר – מארק טוויין, סופר אמריקאי (נפטר ב-1910)

## נפטרו

## קישורים חיצוניים

*
1834 בארצות הברית

**[[1834]] ב[[ארצות הברית]]** הייתה השנה בה חגגה ארצות הברית 58 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: מרטין ואן ביורן (המפלגה הדמוקרטית)

## אירועים בולטים

* 28 ביוני – הקונגרס מעביר את "חוק המטבעות של 1834" (Coinage Act of 1834) אשר התאים את מחיר הזהב למחיר הכסף.
* 4 באוגוסט – במהלך משאל עם שנערך בקרב תושבי מדינת אילינוי קבעו הבוחרים איזה עיר תהיה עיר הבירה של המדינה. על אף שהעיר אלטון קיבלה את רוב קולות הבוחרים, בסופו של דבר ספרינגפילד נבחרה לעיר הבירה של אילינוי.

## נולדו

* 12 במרץ – הילרי אבנר הרברט, היה מזכיר הצי תחת הנשיא גרובר קליבלנד (נפטר ב-1919)
* 6 בספטמבר – פרנק היסקוק, פוליטיקאי רפובליקני אמריקני (נפטר ב-1914)

## נפטרו

* 4 במאי – ג'ון קונדיט, פוליטיקאי אמריקאי. (נולד ב-1755) 
* 10 באוקטובר – תומאס סיי, זואולוג אמריקאי נודע. (נולד ב-1787) 

## קישורים חיצוניים

*
רבי שמעון בן חלפתא

רבי **שמעון בן חלפתא** היה תנא בדור החמישי.

היה מבאי ביתו של רבי יהודה הנשיא, והיה חביב עליו מאוד. היה חברו של רבי חייא, עמו למד בבית המדרש בטבריה. את תורתו קיבל מרבי מאיר, התגורר בעין נוטרה. 

רבי שמעון בן חלפתא מוזכר במשנה רק פעם אחת - במשנה האחרונה בש"ס, שם מובא: .

## מהמסופר עליו
בתלמוד הבבלי מובא שרבי שמעון בן חלפתא היה אדם כבד בשר. מסופר, כי ביום חם הוא ביקש מבתו לנופף עליו במניפה כדי להשיב עליו רוח קרה, וישלם לה בככרות של בשמים בשם נרד. לפתע נשבה רוח, נענה רבי שמעון: כמה ככרות נרד עלי להביא לבעל הרוח (- אלוהים)!

היה עני מרוד, ולא היה לו די להוצאות שבת ויום טוב. בעקבות תפילתו, ניתנה לו מרגלית מן השמים, ובתמורתה השתמש לצורך הוצאות שבת ויום-טוב. כששמעה על כך אשתו, אמרה שאינה מסכימה לזה, כדי שלא יחסר מחלקו לעולם הבא. הלך רבי שמעון בן חלפתא לשדה והתפלל, וחזרו ונטלו אותה ממנו. חז"ל אמרו, שהנס השני גדול מן הראשון, כי מהשמים נותנים ולא לוקחים בחזרה את מתנות השמים.

בתלמוד הירושלמי מובא מעשה שבו טייל עם רבי חייא בבקעת ארבל עם הנץ החמה, ואלו דימו בכך את גאולת ישראל לעתיד לבוא: . אמרה זו מצוטטת רבות במסגרת הדיון על "אתחלתא דגאולה"
[280px|ממוזער|שמאל|[בית כנסת|בית הכנסת העתיק בארבל על רקע בקעת ארבל, שבה (לכאורה) התהלך רבי שמעון בן חלפתא עם רבי חייא.]]

## קברו
בספר "תוצאות ארץ ישראל" (1270–1320 לערך) טוען כי רבי שמעון נקבר בכפר חנניה לצד משפחתו.

רבי חיים ויטאל בספרו שער הגלגולים  מביא את גרסת רבו האר"י כי רבי שמעון טמון בבית העלמין העתיק בצפת: .

בספר "מקומות קדושים וקברי צדיקים בגליל" נכתב כי אותר אזור הקבר בבית העלמין, אליו התכוון רבי חיים ויטאל וסומן. מלאכת האיתור נעשתה בעזרת כתבי עולי הרגל, המתארים את אזור הקבר לא רחוק מקברו של רבי יהושע בן חנניה ובארי.

עולה רגל שביקר בצפת בשנת 1891 מתאר בספרו "מורה דרך לארץ ישראל" (א.מ. לונץ) את אזור קבורת רבי שמעון ומוסיף כי נקבר עם אביו.

## האומרים בשמו
בתלמוד הירושלמי רבי בא בר זבדא, רבי חוניא דברת חוורין, ורבי יעקב בר אידי מביאים מפעם לפעם מימרות בשמו, וייתכן שחלקם היו תלמידיו.

## זהותו של אביו
הדעה הרווחת היא שרבי שמעון היה בנו של רבי חלפתא הראשון ואחיו של רבי יוסי. 

יש הטוענים שכיוון שרבי חלפתא ראה את רבן גמליאל הזקן, לא הגיוני שבנו יכיר את רבי יהודה הנשיא שחי דורות רבים אחריו, ולכן הם טוענים שהוא היה בנו של רבי חלפתא ברבי יוסי, ונינו של רבי חלפתא הראשון.

## קישורים חיצוניים

* רבי שמעון בן חלפתא מתוך הספר "שיחות לנוער", באתר "בית חב"ד"
* 

## הערות שוליים

קטגוריה:משפחת רבי חלפתא
קטגוריה:יהודים הקבורים בבית הקברות בצפת
קטגוריה:הדור החמישי לתנאים
קטגוריה:תלמידי רבי מאיר
קטגוריה:תלמידי רבי יהודה הנשיא
נעמי בן עמי

**נעמי בן עמי** (נולדה ב-10 ביוני 1960) היא דיפלומטית ישראלית אשר שימשה כראש ארגון "נתיב".
## חייה
נולדה בצ'רנוביץ שבאוקראינה ורוב ילדותה עברה עליה בקזחסטן, שם עבדו הוריה. משפחתה של בן עמי עלתה לישראל בשנת 1973, כשהיא בת 13. המשפחה התגוררה בדימונה ואחר כך בירושלים. בן עמי למדה בגימנסיה העברית בעיר ושירתה כפקידה בפיקוד מרכז.

היא למדה יחסים בין-לאומיים ולימודים סובייטים באוניברסיטה העברית בירושלים וכן החלה בלימודים לתואר שני בהיסטוריה רוסית. בן עמי החלה לעבוד במשרד החוץ בשנת 1986 במשרת סטודנטים. היא כיהנה במספר תפקידים דיפלומטים, בין השאר בליסבון וריגה. אחר כך שימשה כיועצת מדינית בשגרירות ישראל במוסקבה. בין השנים 2003 ל-2006 כיהנה כשגרירת ישראל באוקראינה, בין השאר בתקופת המהפכה הכתומה, וכשגרירה לא-תושבת במולדובה, תפקיד שעליו קיבלה את אות מסדר הכבוד  מנשיא מולדובה ולדימיר וורונין ב-2007.

בן עמי נבחרה לתפקיד ראש נתיב על ידי ועדת איתור מיוחדת בראשות מזכיר הממשלה, ישראל מימון ומונתה על ידי ראש הממשלה אהוד אולמרט והחליפה בתפקיד את צבי מגן. בעת בחירתה שימשה כשגרירת ישראל באוקראינה.
לאחר סיום כהונתה בנתיב (2015) מונתה לדיקרטורית בחברה אפריקה ישראל של איש העסקים לב לבייב.

בן עמי נשואה לאודי, אותו פגשה במשרד החוץ והיא אם לשניים.

## קישורים חיצוניים
* 

## הערות שוליים

קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:עולות בשנות ה-1970
קטגוריה:עולים בשנות ה-1970
קטגוריה:ראשי נתיב
קטגוריה:שגרירות ישראל
קטגוריה:שגרירי ישראל באוקראינה
קטגוריה:שגרירי ישראל בליטא
קטגוריה:שגרירי ישראל במולדובה
קטגוריה:ישראליות שנולדו ב-1960
קטגוריה:ישראלים שנולדו ב-1960
כרטיס הרחבה

[שמאל|ממוזער|250px|כרטיס הרחבה המותקן בחריץ ה-PCI של לוח האם ומאפשר למחשב להתחבר ל[מדפסת]]
**כרטיס הרחבה** הוא רכיב חומרה מסוג מעגל מודפס המוסף למחשב כדי לאפשר לו לבצע פעולות שלא תוכנן לבצע קודם, או כדי לייעל ביצועים של פעולות קיימות. לדוגמה, כרטיס קול עשוי לאפשר למחשב לעבד מידע קולי (כולל הקלטה וניגון) או לשפר את הדרך בה המחשב עושה זאת.

כרטיס ההרחבה מתחבר אל לוח האם של המחשב. כרטיסי הרחבה פשוטים מכילים רק את רכיבי החומרה הייעודיים לפעולה אותה הם מבצעים. כרטיסים יקרים יותר עשויים להכיל גם חומרה להוספת משאבי זיכרון או עיבוד מידע כלליים אשר יוקצו לפעולה זו. לדוגמה כרטיס מסך משוכלל יכיל רכיבי זיכרון RAM משל עצמו ומעבד משל עצמו שיוקצו רק לעיבוד המידע המוצג על המסך.

## קישורים חיצוניים

קטגוריה:חומרה
ויליאם רובינסון

סר **ויליאם רובינסון** (באנגלית: **Sir William Robinson**; בסינית: 威廉·羅便臣;  1836 - 1 בדצמבר 1912) היה המושל האחרון של טרינידד בטרם מוזגה המושבה עם טובגו, והמושל הראשון של טרינידד וטובגו, וכן המושל ה-11 של הונג קונג.

## קורות חיים
ויליאם רובינסון נולד בשנת 1836 והיה בנו הבכור של הכומר ג. בנקס רובינסון. בין השנים 1874–1880 כיהן כמושל איי בהאמה, ובין השנים 1875–1880 כיהן בנוסף כמושל איי וינדוורד. 

בשנת 1880 החל לכהן כמושל ברבדוס ולאחר מכן, ב-19 באוקטובר 1885 מונה, לתפקיד מושל טרינידד. בשנת 1889 אוחדה המושבה עם טובגו ורובינסון כיהן כמושל הראשון של טרינידד וטובגו עד שנת 1891.

בשנת 1891 מונה לתפקיד מושל הונג קונג וכיהן בתפקיד זה עד שנת 1898. בתקופת כהונתו קיבל ד"ר סון יאט-סן תואר ברפואה, ורובינסון אף פנה לנציג הבריטי (פלנטיפוטנשארי) בפקינג על מנת לסייע לו במציאת עבודה.

רובינסון נפטר ב-1 בדצמבר 1912.

## משפחתו
רובינסון נשא לאישה, בשנת 1862, את ג'וליה סופיה ( Julia Sophia). ג'וליה סופיה נפטרה בשנת 1881 ושלוש שנים לאחר מכן, בשנת 1884, נשא לאישה את פליסיאדה הלן. לזוג היו שלושה בנים ושתי בנות.

## תארים
בשנת 1877 קיבל תואר חבר במסדר מיכאל הקדוש וג'ורג' הקדוש, ובשנת 1883 קיבל תואר אביר במסדר זה, וב-1897 תואר אביר גדול במסדר זה.

## מורשתו
בניגוד לסברה המקובלת, אין אתרים בהונג קונג הקרויים על שמו. אתרים רבים הנושאים את השם "רובינסון" נקראים על שם מושל קודם - הרקולס רובינסון.

## קישורים חיצוניים

* רובינסון וסון יאט-סן
* מושלי טרינידד וטובגו
* מושלי ברבדוס

קטגוריה:מושלי הונג קונג
קטגוריה:מושלי ברבדוס
קטגוריה:מושלי איי בהאמה
קטגוריה:מושלי טרינידד וטובגו
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:בריטים שנולדו ב-1836
קטגוריה:בריטים שנפטרו ב-1912
היפנותרפיה

שמאל|ממוזער|250px|תהליך היפנוזה. ציור של ריצ'רד ברג מ-1887
**היפנותרפיה** היא שיטת טיפול המשתמשת בטכניקות היפנוזה כדי לשפר את מצבו של המטופל.

מקור המונח הוא בשפה היוונית - היפנוס שמשמעותה שינה, ותרפיה שמשמעותה טיפול.

הראשונים שהשתמשו בשיטת טיפול זו היו יוזף ברוייר וזיגמונד פרויד במספר טיפולים בסוף המאה ה-19. התחום התרחב והתקדם בשנות ה-70, בין השאר בעקבות פרסומה של גישת ההיפנותרפיה של מילטון ה. אריקסון.

## הטיפול
במהלך הטיפול, המטפל משתמש בהיפנוזה ומביא את המטופל למצב מודעות שונה, הקרוב לשינה, על מנת לאפשר סוגסטביליות של המטופל, בו יוכל לחוות שינויים בתחושתו, בפיזיולוגיה שלו ובהתנהגותו. הטיפול מתבצע על ידי האטת גלי המוח של המטופל בעזרת שיחה מרגיעה של המטפל, דבר הדומה למדיטציה.

## הגדרת ההיפנותרפיה בחוק

היפנותרפיה אינה מאושרת או אסורה על החוק, מכיוון שהיא כוללת דרכי טיפול כגון מדיטציה, דמיון מודרך, או כל דבר הפועל על ידי דיבור ושיחה וגורם לשינוי במחשבתו של המטופל, ובכך היא שונה בהגדרתה מהיפנוזה, אשר מחויבת באישור רשמי לעיסוק בה. עם זאת, שימוש בהיפנוזה בתוך הטיפול מחייב הסמכה חוקית לכך. חוק ההיפנוזה בישראל אוסר על אנשים שלא הוסמכו בידי המדינה (והם אך ורק רופאים, פסיכולוגים, או רופאי שיניים) לטפל באמצעות היפנוזה. בחלק ממדינות העולם ישנם חוקים דומים, ובאחרות, השימוש בהיפנוזה למטרות רפואיות או בידוריות אינו מוגבל בידי המחוקק.

## לקריאה נוספת
* מייקל היפ, ווינדי דריידן, **היפנותרפיה - מדריך**, הוצאת אח.

## קישורים חיצוניים

* ארגון NCH, ארגון ללא מטרות רווח להיפנותרפיה בבריטניה 
* היפנוזה, באתר "כללית רפואה משלימה"

קטגוריה:תחומים ברפואה
קטגוריה:פסיכותרפיה
קטגוריה:היפנוזה
מוריס שימל

**מוריס שימל** הוא קומדיה מאת חנוך לוין שהושלמה ב-1998 והופיעה בדפוס כעבור שנה במסגרת הקובץ **מחזות 11 - החייל הרזה ואחרים**. המחזה הועלה לראשונה בתיאטרון האוניברסיטה (אוניברסיטת תל אביב) בנובמבר 2003 בבימויה של עדנה שביט. בשנת 2010 הועלה המחזה בתיאטרון הבימה בשיתוף התיאטרון העירוני חיפה בבימויה של יעלי רונן.

## עלילה

## בימויה של עדנה שביט
* בימוי: עדנה שביט
* תפאורה: פזית גת-סגל
* תלבושות: נטשה טוכמן
* תאורה: אורי אופיר
* בהשתתפות: דורי אנגל - מוריס שימל; דפנה הרכבי - ברבובה, שכנה, חייל טורקי; חלי זינדר - תולבריינה; עדי מאירוביץ - טלגרפציה, איכר רוסי, אם; גיא סלמן - חולה זקן, עמוס פופ; ריקי עופר דה-לריינה - חולודונקה; נתלי פיינשטיין - שיבולת, שכנה, תינוק ארמני, ילד; דביר שוורצברד - גומפרץ, אלכסנדר דוך, רופא; אייל שי - גורדון בלו, פומפה; רועי שולברג - ביטרפלד.

## בימויה של [[יעל רונן (במאית)|יעל רונן]]
* תפאורה: לילי בן נחשון
* תלבושות: ילנה קרלין
* משתתפים: ליא קניג - תולבריינה, אבי קושניר - מוריס שימל, עמי סמולרצ'יק - גורדון בלו, אורי הוכמן - עמוס פופ, תומר שרון - אלכסנדר דוך, אנה דוברוביצקי (החליפה אותה רונה פרומצ'נקו) - שיבולת נרד, מיקי פלג רוטשטיין - חולדונקה, יוסי סגל - גומפרץ ופומפה, דבורה קידר - טלגרפציה וטלגרפציה, רוברטו פולק - היינה מריינה ביטרפלד והחולה הזקן.
המחזה זכה לרוב לביקורות חיוביות.

## קישורים חיצוניים
* 
* מוריס שימל, באתר ארכיון "הבימה"
## הערות שוליים

קטגוריה:קומדיות
קטגוריה:מחזות חנוך לוין
קטגוריה:מחזות משנות ה-1990
קטגוריה:יצירות משנת 1998
יוסף טוליפמן

**יוסף בועז טוליפמן** (6 במרץ 1926 – 14 ביוני 2009) היה מנהל הקריה למחקר גרעיני ומנהל בכיר במגזר הציבורי והפרטי בישראל.

## ביוגרפיה
יוסף בועז טוליפמן נולד בירושלים. אביו, דוד טוליפמן, בנו של אלכסנדר זוסיה טוליפמן, מאנשי העלייה הראשונה וממתיישבי ראשון לציון. אמו, שפרה, הייתה בתו של יעקב מרדכי זינגר, שו"ב בראשון לציון, וגיסתם של שמעון כהנוב (בנו של פייבל כהנוב) ויעקב איכילוב (בנו של אברהם זלמן איכילוב).
אחותו הגדולה, שולמית, נישאה לימים לאליקום אוסטשינסקי, אגרונום וראש המועצה ראשון לציון.

המשפחה שבה למכורתה ראשון לציון, שם חזר אביו לחקלאות (ונרצח ב-1943 על ידי שודדים ערבים בפרדסו). טוליפמן גדל במושבה, ולמד בה בבית הספר חביב ובגימנסיה הריאלית. היה פעיל בארגון "ההגנה", ובשנת 1947 הוכשר כמפקד מחלקה, במקביל לשירותו במשטרת היישובים העבריים. במלחמת העצמאות שירת כמפקד פלוגה, ולאחר מכן היה מדריך בבית הספר לקצינים. בשנים אלו החל ללמוד הנדסה כימית בטכניון, ובסיום לימודיו החל לעבוד בוועדה לאנרגיה אטומית.

בשנת 1957 החל לעבוד במכון ויצמן למדע. במסגרת תפקידו כמהנדס הראשי של חברת הפוספטים עסק מטעם משרד הביטחון במחקר הפקת אורניום מפוספטים. במשך שלוש שנים שהה בצרפת ועסק שם בעבודות מטעם הוועדה לאנרגיה אטומית. בשנת 1963 מונה למשנה למנכ"ל משרד הפיתוח ומתוקף תפקידו הממונה על החברות הכימיות בישראל ודירקטור בחברת החשמל, אך כעבור זמן קצר יצא לשנת השתלמות באוניברסיטת הרווארד ובשנת 1965 מונה למנהל הקריה למחקר גרעיני ועמד בראשה עד 1973. בתפקידו היה חבר הוועדה לאנרגיה אטומית.

בשנים 1973–1976 היה טוליפמן מנכ"ל המועצה לשיווק פרי הדר, ובשנת 1980 היה מספר חודשים מנכ"ל חברת החשמל. בין תפקידיו במגזר העסקי והפרטי היה יו"ר הנהלת חברת פרוטרום (1982–1985), מנכ"ל כלל סחר, יו"ר חברת פיתוח משאבי אנרגיה (1991–1993) ודירקטור בבנק דיסקונט.

היה נשוי משנת 1950 לאהובה לבית טְבֶרְדין (1928–2003), ואב לארבעה.

בתו, נילי, שנישאה לכדורגלן הפועל באר שבע ונבחרת ישראל, אלון בן דור, הייתה בין חטופי מטוס "אייר פרנס" לאנטבה בשנת 1976.

בשנותיו האחרונות בת זוגו הייתה ד"ר שושנה קיני.

נפטר ב-14 ביוני 2009 בגיל 83, והובא למנוחות בבית העלמין גני אסתר בראשון לציון .

## קישורים חיצוניים
* 
* יוסף טוליפמן באתר מוזיאון ראשון-לציון
* 
* 

## הערות שוליים

קטגוריה:לוחמי ההגנה
קטגוריה:כימאים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:מנהלי הקריה למחקר גרעיני – נגב
קטגוריה:עובדי הוועדה לאנרגיה אטומית
קטגוריה:חברי הוועדה לאנרגיה אטומית
קטגוריה:פקידים במשרדי ממשלת ישראל
קטגוריה:אנשי משטרת היישובים העבריים
קטגוריה:מנהלי חברת החשמל
קטגוריה:אנשי היישוב ילידי הארץ
קטגוריה:בוגרי בית הספר חביב
קטגוריה:בוגרי הגימנסיה הריאלית
קטגוריה:בוגרי הטכניון - מכון טכנולוגי לישראל
קטגוריה:משפחת טוליפמן
קטגוריה:ישראלים שנולדו ב-1926
קטגוריה:ישראלים שנפטרו ב-2009
קטגוריה:אישים הקבורים בבית הקברות גני אסתר בראשון לציון
אליהו אוסטשינסקי

**אליהו אוסטשינסקי** (חשוון תרל"א, 1870 –י"ב בתמוז  תשי"א, 16 ביולי 1951) היה איש העלייה הראשונה, ממתיישבי ראשון לציון, פתח תקווה וכפר סבא. כיהן כראש המועצה הראשון של כפר סבא.
אחיו של שמואל אוסטשינסקי, ראש ועד מועצת ראשון לציון, ואביו של אליקום אוסטשינסקי, ראש המועצה הראשון שלה.

## ביוגרפיה
נולד בשנת תרל"א (1870) בכפר אוסטשין שבפלך מינסק של האימפריה הרוסית (בתחום המושב היהודי, ברוסיה הלבנה) לאליקים גצל, שהיה מנהל אחוזות ובעל אחוזה בעצמו. בשנת תרנ"א (1891) עלה לארץ ישראל בעקבות אחיו הגדול שמואל, שעלה ב-1886. תחילה התיישב בראשון לציון, וכעבור זמן עבר לפתח תקווה. בשנת תרס"א (1901) נישא למרים (מארישה) בת אפרים גיסין, מראשוני פתח תקווה, ועבר להתיישב בה. היה מפעילי ועד 'כפר סבא' שפעל בשנים הראשונות בפתח תקווה.

קנה חלקת קרקע באדמות כפר סבא, ועם הקמת היישוב התיישב בכפר סבא והקים בה את ביתו. במשך שנים רבות שימש ראש הוועד במושבה. בשנת 1937 מונה לתפקיד ראש המועצה המקומית הראשונה, ושימש בתפקידו עד שנת 1939.

נפטר ב-16 ביולי 1951, נקבר בבית העלמין גני אסתר.

על שמו רחוב בכפר סבא; על שמו ועל שם אחיו שמואל נקרא רחוב האחים אוסטשינסקי בראשון לציון.

בנו, ד"ר אליקום אוסטשינסקי, כיהן כראש המועצה בראשון לציון וראש העירייה הראשון.

## קישורים חיצוניים

* 
* 
* אליהו אוסטשינסקי באתר מוזיאון ראשון-לציון

## הערות שוליים

קטגוריה:אנשי העלייה הראשונה
קטגוריה:ישראלים ילידי האימפריה הרוסית
קטגוריה:ראשי עיריית כפר סבא
אליהו
קטגוריה:משפחת גיסין
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1870
קטגוריה:ישראלים שנפטרו ב-1951
שמואל אוסטשינסקי

**שמואל אוֹסְטָשִינְסקי** (תרכ"ד, 1864 – י"ח באדר ב' ת"ש, מרץ 1940) היה איש העלייה הראשונה, מראשי הציבור בראשון לציון וראש ועד המועצה במושבה. אחיו של אליהו אוסטשינסקי.

## תולדותיו
נולד בשנת תרכ"ד (1864) בכפר אוסטשין שבפלך מינסק של האימפריה הרוסית (בתחום המושב היהודי, ברוסיה הלבנה) לאליקים גצל, שהיה מנהל אחוזות ובעל אחוזה משלו. בשנת תרמ"ו (1886) עלה לארץ ישראל והתיישב בראשון לציון. קנה אדמה בראשון לציון, ובשל מעמדו הכלכלי לא היה זקוק לתמיכת הברון רוטשילד.

היה בין מייסדי אגודת הפועלים הראשונה בארץ ישראל, וכן ממייסדי אגודת הכורמים. היה ממקימי המושבות חדרה וכפר סבא. רכש אדמה לצורך הקמת שכונת התימנים "שיבת ציון" בראשון לציון. בשל מעמדו בקרב בני המושבות החדשות – ראשון לציון, עקרון, פתח תקווה, רחובות, נס ציונה וזכרון יעקב – שימש בורר ומתווך בסכסוכים שפרצו בין התושבים.

נבחר כראש הוועד החקלאי בראשון לציון. בשנים תרפ"ו–תרפ"ז (1926–1927) כיהן כראש ועד המועצה בראשון לציון. בתקופת כהונתו כראש הוועד יובשו ביצות, נסלל רחוב מרכזי במושבה ונחפרו בארות חדשות.

נפטר בשנת ת"ש (1940) ונקבר בראשון לציון. לאחד מבניו קרא הרצל, על שם תאודור הרצל. נכדו, בן בנו ירוחם, הוא עו"ד דניאל אוסטין.

על שמו ועל שם אחיו אליהו נקרא רחוב האחים אוסטשינסקי בראשון לציון.

## קישורים חיצוניים
* 
* שמואל אוסטשינסקי, ברשימת ראשי המועצה המקומית, באתר עיריית ראשון לציון
* שמואל אוסטשינסקי באתר מוזיאון ראשון-לציון

קטגוריה:אנשי העלייה הראשונה
קטגוריה:ראשי מועצת ראשון לציון
שמואל
קטגוריה:אישים הקבורים בבית הקברות גני אסתר בראשון לציון
קטגוריה:ארץ-ישראלים שנולדו ב-1864
קטגוריה:ארץ-ישראלים שנפטרו ב-1940
1833 בארצות הברית

**[[1833]] ב[[ארצות הברית]]** הייתה השנה בה חגגה ארצות הברית 57 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: התפקיד לא היה מאויש עד 4 במרץ, מרטין ואן ביורן (המפלגה הדמוקרטית)

## אירועים בולטים

* 4 במרץ – אנדרו ג'קסון הושבע לכהונה השנייה שלו בתור נשיא ארצות הברית.
* 6 ביוני – הנשיא אנדרו ג'קסון הופך לנשיא האמריקני הראשון שנוסע ברכבת.
* 12 באוגוסט – היישוב שיקגו נוסד בשפך של נהר שיקגו על ידי 350 מתיישבים.

## נולדו

* 11 באוגוסט – רוברט אינגרסול, פוליטיקאי אמריקאי, נואם, אתאיסט, קולונל במלחמת האזרחים האמריקאית (נפטר ב-1899)
* 20 באוגוסט – בנג'מין הריסון, הנשיא ה-23 של ארצות הברית (נפטר ב-1901)

## נפטרו

## קישורים חיצוניים

*
1832 בארצות הברית

**[[1832]] ב[[ארצות הברית]]** הייתה השנה בה חגגה ארצות הברית 56 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: ג'ון קלהון (המפלגה הדמוקרטית) עד 28 בדצמבר, התפקיד לא היה מאויש החל מ-28 בדצמבר

## אירועים בולטים

* 9 בפברואר – ייסוד העיר ג'קסונוויל בפלורידה 
* 6 באפריל – מתחילה מלחמת בלאק הוק בין כוחות הצבא של ארצות הברית לבין כוחות אינדיאנים במדינת אילינוי ובטריטוריית מישיגן.
* יולי – אוגוסט - פורצת מגפת כולרה בניו יורק.
* 3 בדצמבר – הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית
* 28 בדצמבר – ג'ון קלהון מתפטר מתפקידו על רקע חילוקי דעות אידאולוגיים וקרע אישי עם הנשיא ג'קסון ובכך הופך לסגן הנשיא הראשון שמתפטר מתפקידו.


File:ElectoralCollege1832.svg|3 בדצמבר: הבחירות לנשיאות ארצות הברית 1832: אנדרו ג'קסון מנצח בבחירות לנשיאות ארצות הברית


## נולדו

* 7 במאי – ג'רמיה ורדמן קוקרל, חבר בבית הנבחרים של ארצות הברית (נפטר ב-1915)
* 1 באוקטובר – קרוליין הריסון, אשתו של בנג'מין הריסון, נשיא ארצות הברית. (נפטרה ב-1892)
* 29 בנובמבר – לואיזה מיי אלקוט, סופרת אמריקאית ("נשים קטנות") (נפטרה ב-1888).
* 25 בדצמבר – תומאס אלפרד סמית', בריגדיר גנרל בצבא האיחוד בזמן מלחמת האזרחים האמריקאית. (נפטר ב-1865)

## נפטרו

## קישורים חיצוניים

*
אנגלו-אמריקה

**"אנגלו אמריקה"** (באנגלית: **Anglo-America**), או "אמריקה האנגלית", היא כינוי לאזור גאוגרפי-תרבותי ביבשת אמריקה, שבו השפה והתרבות השלטת היא אנגלית, בניגוד לאמריקה הלטינית שם התרבות והשפה השלטת הן שפות רומאניות (בעיקר ספרדית, פורטוגזית וצרפתית). מרבית מדינות אזור זה שייכות לחבר העמים הבריטי כביטוי לשלטון הכס הבריטי ההיסטורי עליהן.

## מדינות אנגלו-אמריקה
המדינות הבאות משתייכות לאזור אנגלו-אמריקה:

## קישורים חיצוניים
* 

קטגוריה:חבר העמים הבריטי
קטגוריה:אמריקה: תרבות
קטגוריה:אנגלית
קטגוריה:אמריקה: אזורים
1831 בארצות הברית

**[[1831]] ב[[ארצות הברית]]** הייתה השנה בה חגגה ארצות הברית 55 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: ג'ון קלהון (המפלגה הדמוקרטית)

## אירועים בולטים

[שמאל|ממוזער|250px|21 באוגוסט: מרד העבדים של [נט טרנר]]
* 1 בינואר – ויליאם לויד גאריסון מוציא לאור את העיתון "שחרור" נגד העבדות במסצ'וסטס בוסטון.
* 19 במרץ – שוד הבנק הראשון בארצות הברית מתרחש בבנק העירוני בניו יורק (לעתיד סיטיבנק)
* 21 באוגוסט – מרד העבדים של נט טרנר בארצות הברית מתרחש במחוז סאות' המפטון שבוירג'יניה. מהלך המרד נרצחים 55 מתיישבים לבנים.
* 30 באוקטובר – העבד נט טרנר נתפס ונעצר במחוז סאות' המפטון שבוירג'יניה בשל כך שהוביל את מרד העבדים העקוב ביותר מדם בתולדות ארצות הברית.
* 11 בנובמבר – נט טרנר נתלה בעיר ירושלים שבווירג'יניה.

## נולדו

* 8 ביולי – ג'ון פמברטון, ממציא משקה הקוקה-קולה (נפטר ב-1888)
* 23 באוקטובר – בזיל לנו גילדרסליב, פילולוג ואיש לימודים קלאסיים אמריקאי (נפטר ב-1924)
* 19 בנובמבר – ג'יימס גרפילד, נשיא ארצות הברית (נרצח ב-1881)

## נפטרו

[שמאל|ממוזער|120px|[ג'יימס מונרו]]
* 4 ביולי – ג'יימס מונרו, הנשיא החמישי של ארצות הברית (נולד ב-1758)

## קישורים חיצוניים

*
1830 בארצות הברית

**[[1830]] ב[[ארצות הברית]]** הייתה השנה בה חגגה ארצות הברית 54 שנה מיום היווסדה.

## הנהגה
* הנשיא: אנדרו ג'קסון (המפלגה הדמוקרטית)
* סגן הנשיא: ג'ון קלהון (המפלגה הדמוקרטית)

## אירועים בולטים

[שמאל|ממוזער|100px|[כריכה|כריכת ספר מורמון מההוצאה המקורית של שנת 1830]]
* 26 במרץ – ספר מורמון  הוצא לאור לראשונה בניו יורק.
* 6 באפריל – ג'וזף סמית מייסד את הדת המורמונית 
* 28 במאי – חוק עקירת האינדיאנים עובר בקונגרס האמריקאי ובעקבותיו מתחיל גירוש אינדיאנים מאדמותיהם.
* 1 ביוני – מפקד האוכלוסין האמריקאי לשנת 1830 קובע כי אוכלוסיית תושבי ארצות הברית מונה כ-12,866,020 בני אדם, ושמתוכם 2,009,043 היו עבדים.

## נולדו

* 31 בינואר – ג'יימס בליין, מדינאי אמריקני ומועמד לנשיאות ארצות הברית (נפטר ב-1893) 
* 5 באוקטובר – צ'סטר אלן ארתור, הנשיא ה-21 של ארצות הברית (נפטר ב-1886) 
* 10 בדצמבר – אמילי דיקנסון, משוררת אמריקאית (נפטרה ב-1886) 

## נפטרו

## קישורים חיצוניים
* 

*
1829 בארצות הברית

**[[1829]] ב[[ארצות הברית]]** הייתה השנה בה חגגה ארצות הברית 53 שנה מיום היווסדה.

## הנהגה
* הנשיא: ג'ון קווינסי אדמס (המפלגה הדמוקרטית-רפובליקנית) עד 4 במרץ, אנדרו ג'קסון (המפלגה הדמוקרטית)
* סגן הנשיא: ג'ון קלהון (מפלגת Nullifier Party)

## אירועים בולטים

[שמאל|ממוזער|250px|4 במרץ: [אנדרו ג'קסון מושבע לנשיא ה-7 של ארצות הברית]]
* 4 במרץ – אנדרו ג'קסון מושבע לנשיא ה-7 של ארצות הברית
* 23 ביולי – ויליאם ברט רושם פטנט על מכונת הכתיבה

### לא מתוארך
* החלה הבהלה לזהב בג'ורג'יה אשר הייתה הבהלה לזהב המשמעותית הראשונה בארצות הברית.

## נולדו

* 26 בפברואר – לוי שטראוס, ממציא מכנסי הג'ינס (נפטר ב-1902) 
* 16 ביוני – ג'רונימו, מנהיג שבט האפאצ'י האינדיאני (נפטר ב-1909)
* 11 באוקטובר – אייסה וילי, שופט אמריקאי וחבר בבית הנבחרים של ארצות הברית (נפטר ב-1899)

## נפטרו

* 29 בינואר – טימות'י פיקרינג, פוליטיקאי אמריקאי (נולד ב-1745) 
* 17 במאי – ג'ון ג'יי,  פוליטיקאי, מהפכן, דיפלומט ומשפטן אמריקאי (נולד ב-1745) 

## קישורים חיצוניים

*
שמאס ונחאס

**שמאס ונחאס** (בערבית: **شماس نحاس**) הוא שם הבמה של **חנא שמאס** ו**אימן נחאס**, צמד סאטיריקנים וסטנדאפיסטים ערבים ישראלים.

אימן נחאס הוא יליד תרשיחא, גדל בחיפה והוא בוגר החוג למשחק באוניברסיטת חיפה. חנא שמאס הוא יליד חיפה ובוגר החוג לקולנוע ולטלוויזיה ב"קמרה אובסקורה". השניים נפגשו באקראי באירוע אמנותי בחיפה בשנת 2001 ומאז הם מופיעים ביחד. המופע הראשון שלהם התחיל כתגובה לאירועי אוקטובר 2000. הצמד מוכר בסאטירה שהוא מציג על נושאים אקטואליים כמו מצב הערבים בישראל והתמודדות הפלסטינים בחיי היומיום עם הכיבוש בשטחים.

הזוג משדר תוכנית סאטירה שבועית בתחנת הרדיו "א-שמס". כמו כן הוציאו דיסק הכולל שירים ומערכונים. הם השתתפו בתשדירי תעמולת הבחירות של מפלגת בל"ד.

## קישורים חיצוניים
* סיפורם של שמאס נחאס
* 
* What's So Funny in the Mideast?, וושינגטון פוסט, Daniel Williams
* 
* מידע מאתר מינרווה

קטגוריה:בדרנים ישראלים
קטגוריה:סטנדאפיסטים ישראלים
קטגוריה:ערבים ישראלים
קטגוריה:צמדים קומיים ישראליים
קטגוריה:חיפה: אישים
קטגוריה:מעלות-תרשיחא: אישים
הנרי ארתור בלייק

ממוזער
**סר הנרי ארתור בלייק** (באנגלית: **Sir Henry Arthur Blake**; בסינית: 卜力; 8 בינואר 1840 - 23 בפברואר 1918) כיהן כמנהלן בשירות הקולוניאלי הבריטי, וכמושל איי בהמה, מושל ניופאונדלנד, מושל ג'מייקה ומושל הונג קונג.

## קורות חיים
הנרי ארתור בלייק נולד בלימריק שבאירלנד, לג'יין ליין (Jane Lane) ולפיטר בלייק (Peter Blake), שוטר מקומי. 

בלייק עבד כשולייה של סוחר בגדים, ובשנת 1859 הצטרף למשטרה המקומית כמפקח ולאחר מכן בתפקיד שופט. בשנת 1876 עבר לטואם במערב אירלנד, ובשנת 1882 מונה לשופט קבוע (Special Resident Magistrate).

בשנת 1884 מונה למושל איי בהאמה, בו כיהן עד שנת 1887. בשנת 1886 הוצע לו תפקיד מושל קווינסלנד אולם בלייק סירב. בשנת 1887 מונה למושל ניופאונדלנד, תפקיד בו כיהן עד שנת 1889. בשנת 1889 מונה למפקד הצבא הבריטי בג'מייקה (Captain-General) וכיהן כמושל ג'מייקה. כהונתו, שהייתה אמורה להסתיים בשנת 1894 הוארכה פעמיים, לבקשת בית המחוקקים של המושבה, והוא נותר בתפקיד עד שנת 1898 עת מונה למושל הונג קונג. בלייק נשא בתפקיד עד שנת 1903.

חמישה חודשים קודם לכניסתו לתפקיד מושל הונג קונג, הוסכם עם סין על חכירת הטריטוריות החדשות לתקופה של 99 שנים. תקופת כהונתו של בלייק התאפיינה בהשתלטות על האוכלוסייה העוינת של הטריטוריות (שצלחה בחלקה) והסדרת האדמיניסטרציה בהן.

לאחר תום כהונתו כמושל הונג קונג מונה למושל ציילון, תפקיד בו כיהן עד שנת 1907.

בלייק נפטר ב-23 בפברואר 1918.

## משפחתו
בלייק נשא את ג'יני אירווין (Jeannie Irwin) בשנת 1862. ג'יני נפטרה בשנת 1866 ולאחר מכן, בשנת 1874 נשא בלייק לאישה את אדית' ברנאל-אוסבורן (Edith Bernal-Osborne) בתו של חבר הפרלמנט הבריטי ראלף ברנאל אוסבורן.
לבלייק נולדו שני בנים ובת אחת.

## תוארי כבוד
בשנת 1887 קיבל בלייק תואר ממסדר מיכאל הקדוש וג'ורג' הקדוש; בשנת 1888 קיבל תואר אביר במסדר זה, ובשנת 1897 קיבל תואר אביר גדול במסדר.

## מורשתו
על שמו של בלייק קרויה העיר בלייקטאון בקנדה, וכן רציף בלייק בהונג קונג קרוי על שמה. הצמח בוהיניה בלייקאנה (Bauhinia blakeana) שהתגלה בהונג קונג בשנת 1880 נקרא על שמו; הצמח הפך לסמל המושבה בשנת 1965 ומאז שנת 1997 עת הועברה השליטה במושבה לידי סין העממית, שונה דגל הונג קונג וכיום הפרח מופיע במרכזי.

## קישורים חיצוניים

* קורות חיים
* 

קטגוריה:מושלי הונג קונג
קטגוריה:מושלי ג'מייקה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מושלי איי בהאמה
קטגוריה:בריטים שנולדו ב-1840
קטגוריה:בריטים שנפטרו ב-1918
Google Voice

שמאל|ממוזער|190px|הלוגו של Google Voice

**Google Voice** הוא שירות VoIP מבית חברת גוגל, הנותן מספר טלפון מיוחד, המשתלב עם הטלפונים הניידים והקוויים של המשתמשים. כמו כן, ניתן להוציא ולקבל שיחות דרך המחשב. השירות מציע בנוסף הודעות טקסט ותא קולי.

ניתן להתקשר כמעט לכל מקום בעולם, אם כי לא ניתן לחייג למספרי חירום. נכון ל-2012, שיחות לארצות הברית מוצעות בחינם ומספר הטלפון לקבלת שיחות הוא אמריקאי בלבד.

השירות במתכונתו הנוכחית הושק ב-11 במרץ 2009. קודם לכן פעל במשך כמה שנים השירות בחברה אחרת. גוגל רכשה את החברה, ב-2 ביולי 2007 תמורת 95 מיליון דולר; הפסיקה את השירות ופתחה אותו מחדש אצלה.

מתחילת אוגוסט 2011, חלק מהשירות (החלק שבאימייל) זמין בישראל ובמדינות נוספות.

השתלב חלקית עם Google+ Hangouts

## קישורים חיצוניים

* 
* אתר הבית של Google voice
* 

## הערות שוליים

קטגוריה:תוכנות VoIP
קטגוריה:רכישות בידי גוגל